Tapajoza ermitkolibro

La Tapajoza ermitkolibro (Phaethornis aethopygus) estas specio de kolibroj en la familio Trokiledoj. Ĝi estas endemio de Brazilo.

Taksonomio kaj sistematiko
La Tapajoza ermitkolibro unue estis priskribita en 1950 kiel subspecio de la Nana ermitkolibro (P. longuemareus).Zimmer, J. T. (1950). Studies of Peruvian Birds #55. The hummingbird genera Doryfera, Glaucis, Threnetes, and Phaethornis. American Museum Novitates 1449: 1–51. Tiutempe multaj malgrandaj ermitkolibroj nun traktataj kiel apartaj specioj estis konsiderataj subspecioj de la Nana ermitkolibro, kaj la Tapajoza ermitkolibro estis konsiderita kiel plej proksime parenca al la Nigragorĝa ermitkolibro (P. atrimentalis). En 1996 oni sugestis, ke la Tapajoza ermitkolibro estas tute nevalida, kaj fakte reprezentis hibridon inter la ruĝeta (P. ruber) kaj strekogorĝaj (P. rupurumii) ermitkolibroj.Hinkelmann, C. (1996). Evidence for natural hybridisation in hermit hummingbirds (Phaethornis spp.). Bulletin B.O.U. 116: 5–14. En 2009 ĉi tiu hipotezo montriĝis malĝusta,Piacentini, V. Q., A. Aleixo, & L. F. Silveira (2009). Hybrid, subspecies or species? The validity and taxonomic status of Phaethornis longuemareus aethopyga Zimmer, 1950 (Trochilidae). Auk 126: 604-612. kaj la Tapajoza ermitkolibro estis agnoskita kiel valida specio.Piacentini, V. Q. (2010). Recognize Phaethornis aethopyga as a valid species.  Sudamerika Klasigkomitato. Alirita la 13an de Aŭgusto 2010

La Tapajoza ermitkolibro estas monotipa.

Aspekto
La Tapajoza ermitkolibro estas ĉirkaŭ 9 cm longa. La masklo havas metalece olivecverdajn kronon kaj dorson kun ruĝecaj randoj de la plumoj kaj tre ruĝecan pugon. La vosto estas ronda; la plumoj estas malhelbrunaj kun ruĝecaj ŝaftoj kaj ĉiuj krom la plej eksteraj havas blankon ĉe sia bazo. La vizaĝo estas nigreca kun pala superokulo kaj ruĝeca vanga strio. La mentono estas blanka kaj la gorĝo nigra, fariĝante ruĝbruna sur la kolo, brusto kaj ventro. La ino estas simila sed kun pli pala pugo kaj flavbrunaj olivecverdaj subaj partoj kun ruĝeca nuanco.Fjeldså, J. kaj P. F. D. Boesman (2020). Tapajos Hermit (Phaethornis aethopygus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Novembro, 2021

Distribuo kaj habitato
La Tapajoza ermitkolibro troviĝas en Brazilo inter la riveroj Tapajozo kaj Ŝinguo, nordenfluantaj alfluantoj de la rivero Amazono. Ĝi loĝas en primara arbaro sed ankaŭ toleras dehakitajn kaj bruligitajn areojn. Ĝi estis observita en tre ĝenata terra firme-areo.

Kutimaro
Manĝado
La Tapajoza ermitkolibro manĝas nektaron kaj oni supozas, ke ĝi ankaŭ konsumas malgrandajn insektojn kaj aliajn senvertebrulojn.

Reproduktado
Maskloj de Tapajoza ermitkolibro montras sin al inoj ĉe masklejoj, sed nenio alia estas konata pri la reprodukta fenologio de la specio.

Voĉo
La kanto de la Tapajoza ermitkolibro estas "longa altatona frazo senĉese ripetita sen paŭzoj inter frazoj... ekz. 'ci ... ci ... ci ... ci .. ci-ci-ce-ci-ĉap-ĉap'."

Statuso
La IUCN taksis la Tapajozan ermitkolibron kiel Vundeblan. Ĝia populacio ne estas konata, sed oni supozas, ke ĝi malpliiĝas pro senarbarigo kaj la pavimado de grava aŭtovojo kun akompananta konstruado.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Eksteraj ligiloj
 Fotoj de Phaethornis aethopyga. WikiAves.

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo